ที่ นร ๐๕๐๔/๙๔๙๒ที่ นร ๐๕๐๔/๙๔๙๒ สำนักเลขาธิการคณะรัฐมนตรีทำเนียบรัฐบาล กทม. ๑๐๓๐๐๗กรกฎาคม ๒๕๔๗เรื่องการกำหนดค่าตอบแทนกรรมการในคณะกรรมการคดีพิเศษ (กคพ.) และอนุกรรมการเรียนรัฐมนตรีว่าการกระทรวงยุติธรรมอ้างถึงหนังสือกระทรวงยุติธรรม ที่ ยธ ๐๘๐๐/๔๖๗ ลงวันที่ ๑๖ เมษายน ๒๕๔๗สิ่งที่ส่งมาด้วย๑. สำเนาหนังสือกระทรวงการคลัง ด่วนที่สุด ที่ กค ๐๔๐๙.๖/๑๐๘๘๒ลงวันที่ ๑๘ มิถุนายน ๒๕๔๗๒. สำเนาหนังสือสำนักงบประมาณด่วนมาก ที่ นร ๐๗๐๔.๒/๓๒๘ลงวันที่ ๓๐ เมษายน ๒๕๔๗ตามที่ได้เสนอเรื่องการกำหนดค่าตอบแทนกรรมการในคณะกรรมการคดีพิเศษ (กคพ.)และอนุกรรมการไปเพื่อคณะรัฐมนตรีพิจารณา ความละเอียดแจ้งแล้ว นั้นกระทรวงการคลังและสำนักงบประมาณได้เสนอความเห็นเพื่อประกอบการพิจารณาของคณะรัฐมนตรีด้วยความละเอียดปรากฏตามสำเนาหนังสือที่ส่งมาด้วยนี้คณะกรรมการกลั่นกรองเรื่องเสนอคณะรัฐมนตรีคณะที่ ๗ (ฝ่ายกฎหมายฯ) ซึ่งมีรองนายกรัฐมนตรี (นายวิษณุ เครืองาม) เป็นประธานกรรมการพิจารณาแล้วมีประเด็นอภิปรายและมติดังนี้๑. ประเด็นอภิปราย๑.๑ โดยที่มาตรา ๑๓แห่งพระราชบัญญัติการสอบสวนคดีพิเศษ พ.ศ. ๒๕๔๗ ได้บัญญัติให้กรรมการใน กคพ.และอนุกรรมการได้รับค่าตอบแทนตามที่คณะรัฐมนตรีกำหนดซึ่งจะไม่อยู่ในบังคับของพระราชกฤษฎีกาเบี้ยประชุมกรรมการฯแต่อย่างไรก็ตามคณะรัฐมนตรีอาจกำหนดค่าตอบแทนของกรรมการและอนุกรรมการดังกล่าวโดยให้ใช้อัตราตามที่กำหนดไว้ในพระราชกฤษฎีกาเบี้ยประชุมกรรมการก็ได้และการกำหนดค่าตอบแทนดังกล่าวควรกำหนดให้เหมาะสมกับหน้าที่ความรับผิดชอบและเทียบเคียงกับคณะกรรมการอื่นๆ ด้วย๑.๒การกำหนดเงินสมนาคุณคณะกรรมการและอนุกรรมการซึ่งแต่งตั้งโดยบทบัญญัติแห่งกฎหมายหรือมติคณะรัฐมนตรีเป็นรายเดือนในปัจจุบันได้แบ่งออกเป็น ๓ กลุ่ม คือ๑.๒.๑ กลุ่มตรวจสอบภาคราชการคือ คณะกรรมการตรวจสอบภาคราชการ กำหนดให้ประธานได้รับ ๒๐,๐๐๐ บาท/เดือนกรรมการได้รับ ๑๖,๐๐๐ บาท/เดือน๑.๒.๒กลุ่มคณะกรรมการกลางในการบริหารงานบุคคลฯ เช่น คณะกรรมการข้าราชการพลเรือนคณะกรรมการอัยการ ฯลฯ กำหนดให้ประธานได้รับ ๑๐,๐๐๐ บาท/เดือน กรรมการได้รับ ๘,๐๐๐ บาท/เดือน๑.๒.๓กลุ่มคณะกรรมการที่มีหน้าที่รับผิดชอบในลักษณะพิเศษซึ่งส่งผลต่อการบริหารเศรษฐกิจและสังคมในภาพรวมของประเทศเช่น คณะกรรมการพัฒนาการเศรษฐกิจและสังคมแห่งชาติ คณะกรรมการส่งเสริมการลงทุน ฯลฯกำหนดให้ประธานได้รับ ๕,๐๐๐ บาท/เดือน กรรมการได้รับ ๔,๐๐๐ บาท/เดือน ดังนั้นการกำหนดค่าตอบแทนของคณะกรรมการ กคพ.และอนุกรรมการควรกำหนดให้สอดคล้องกับแนวทางดังกล่าว๑.๓โดยที่ลักษณะงานของคณะกรรมการคดีพิเศษ (กคพ.)มีอำนาจหน้าที่ความรับผิดชอบที่สำคัญในด้านการอำนวยความยุติธรรมทางอาญาในคดีพิเศษระดับชาติจำเป็นต้องมีการประชุมเชิงนโยบายและวางกรอบแนวทางการปฏิบัติงานอย่างต่อเนื่องซึ่งเทียบได้กับคณะกรรมการระดับชาติอื่น เช่นคณะกรรมการส่งเสริมการลงทุนหรือคณะกรรมการพัฒนาการเศรษฐกิจและสังคมแห่งชาติเป็นต้น จึงเห็นควรกำหนดค่าตอบแทนกรรมการ กคพ. และอนุกรรมการโดยเทียบเคียงกับคณะกรรมการดังกล่าวดังนี้๑.๓.๑ ค่าตอบแทนคณะกรรมการกคพ.(๑)ประธานกรรมการให้ได้รับค่าตอบแทนเป็นรายเดือน ในอัตราเดือนละ ๕,๐๐๐ บาท(๒)กรรมการและกรรมการผู้ทรงคุณวุฒิให้ได้รับค่าตอบแทนรายเดือน ในอัตราเดือนละ ๔,๐๐๐บาทสำหรับค่าตอบแทนผู้ช่วยเลขานุการกคพ. เนื่องจากมาตรา ๕ แห่งพระราชบัญญัติการสอบสวนคดีพิเศษ พ.ศ. ๒๕๔๗มิได้กำหนดให้ผู้ช่วยเลขานุการเป็นกรรมการใน กคพ. ด้วย ดังนั้นการที่คณะรัฐมนตรีจะกำหนดค่าตอบแทนให้ผู้ช่วยเลขานุการ เป็นการไม่สอดคล้องกับมาตรา๑๓ แห่งพระราชบัญญัติดังกล่าว จึงให้ตัดออก๑.๓.๒ ค่าตอบแทนคณะอนุกรรมการที่กคพ. แต่งตั้ง(๑)ประธานอนุกรรมการให้ได้รับค่าตอบแทนเป็นรายครั้ง ในอัตราครั้งละ ๑,๒๐๐ บาทแต่รวมแล้วไม่เกินเดือนละ ๖,๐๐๐ บาท(๒)อนุกรรมการให้ได้รับค่าตอบแทนในรายครั้ง ในอัตราครั้งละ ๑,๐๐๐ บาทแต่รวมแล้วไม่เกินเดือนละ ๕,๐๐๐ บาท๒. มติคณะกรรมการกลั่นกรองฯเห็นควรกำหนดค่าตอบแทนกรรมการในคณะกรรมการคดีพิเศษและอนุกรรมการที่กคพ. แต่งตั้ง ดังนี้๒.๑ ค่าตอบแทนกรรมการใน กคพ.ให้ประธานกรรมการได้รับค่าตอบแทนรายเดือนในอัตราเดือนละ ๔,๐๐๐ บาทกรรมการและกรรมการผู้ทรงคุณวุฒิได้รับในอัตราเดือนละ ๔,๐๐๐ บาท๒.๒ ค่าตอบแทนอนุกรรมการที่กคพ. แต่งตั้ง ให้ประธานอนุกรรมการได้รับค่าตอบแทนเป็นรายครั้ง ครั้งละ ๑,๒๐๐ บาทรวมกันแล้วไม่เกินเดือนละ ๖,๐๐๐ บาท อนุกรรมการได้รับค่าตอบแทนเป็นรายครั้งครั้งละ ๑,๐๐๐ บาท แต่รวมกันแล้วไม่เกินเดือนละ ๕,๐๐๐ บาท สำหรับค่าใช้จ่ายในการจ่ายค่าตอบแทนกรรมการและอนุกรรมการดังกล่าวให้เบิกจ่ายจากงบประมาณรายจ่ายประจำปีงบประมาณพ.ศ. ๒๕๔๗ ของกรมสอบสวนคดีพิเศษสำหรับหลักเกณฑ์ในการเบิกจ่ายค่าตอบแทนเป็นรายเดือนและรายครั้งให้เป็นไปตามที่กระทรวงยุติธรรมเสนอคณะรัฐมนตรีได้ลงมติเมื่อวันที่๖ กรกฎาคม ๒๕๔๗ อนุมัติตามมติคณะกรรมการกลั่นกรองเรื่องเสนอคณะรัฐมนตรี คณะที่ ๗(ฝ่ายกฎหมายฯ)จึงเรียนยืนยันมา ทั้งนี้ ได้แจ้งให้กระทรวงการคลังสำนักงบประมาณ และสำนักงานการตรวจเงินแผ่นดินทราบด้วยแล้วขอแสดงความนับถือ(นางสาวสิบพันวนวิสุทธิ์)ผู้อำนวยการสำนักบริหารการประชุมคณะรัฐมนตรีปฏิบัติราชการแทนเลขาธิการคณะรัฐมนตรีสำนักบริหารการประชุมคณะรัฐมนตรีโทร.๐ ๒๒๘๐ ๙๐๐๐ ต่อ ๓๒๙โทรสาร๐ ๒๒๘๐ ๙๐๖๔ดลธี/พิมพ์๒มีนาคม ๒๕๕๔พรรณิศา/ผู้จัดทำ๓มีนาคม ๒๕๕๔เลิศศักดิ์/ผู้ตรวจ๔พฤศจิกายน ๒๕๕๓